Dniestro Bilhorodas
Dniestro Bilhorodas (ukr. Білгород-Дністровський) – miestas pietų Ukrainoje, Odesos srityje, 46 km į pietvakarius nuo Odesos, Dniestro limano pakrantėje, 18 km nuo Juodosios jūros. Rajono centras. Yra jūrinis uostas, geležinkelio stotis prie Odesos–Izmailo linijos, plentas į Odesą. Maisto (žuvies konservų, mėsos, vyno), baldų gamybos pramonė. Veikia krašto muziejus. Miesto įžymybė – didžiausias Ukrainoje Akermano fortas (XIII-XV a., plotas 9 ha). Yra senovės graikų miesto Tyro liekanos.